આ પ્રસંગે હાજર સાંસદો, રાજદ્વારીઓ, ખેલાડીઓ, કલાકારો સહિતનાં લોકોને સંબોધન કરતાં પાકિસ્તાનના વડા પ્રધાન ઇમરાન ખાને જણાવ્યું હતું કે, પાકિસ્તાન ભવિષ્યમાં કોઈ દેશનાં યુદ્ધમાં લડાઈ નહીં લડે. હું શરૂઆતથી જ યુદ્ધનો વિરોધી રહ્યો છું અને મારી સરકારની વિદેશનીતિ દેશનાં શ્રેષ્ઠ હિતમાં હશે. ઇમરાને પાડોશી દેશો સાથે સહકારની ઇચ્છા વ્યક્ત કરતાં જણાવ્યું હતું કે, પાકિસ્તાન શાંતિપૂર્ણ સહઅસ્તિત્વમાં માને છે. અમે તમામ પાડોશી દેશો અને આખા વિશ્વ સાથે પરસ્પર સહકારને પ્રોત્સાહન આપીશું.